17. märts 2006, 08:17
Kolmapäeval avastasid Soome piirivalvurid kaks uut suuremat õlilaiku, eksperdi hinnangul ohustab jääga lääne suunas triiviv reostus Pranglit ja Naissaart.
Brittidele kuuluv Sertec Engineering Estonia OÜ kavatseb Jüris metallist autotarvikute tootmist alustada mais-juunis, praegu tegeldakse tööruumide väljaehitamise ja tööliste leidmisega. Tehas hakkab tootma osi Jaguarile, Land Roverile, Austin Martinile ja Fordile.
Tartu suurettevõtja Rein Kilk, Haapsalu mudaärimees Urmas Sukles ja mõisnik Imre Sooäär said suurima osa 53,2 miljonist kroonist, mille Ettevõtluse Arendamise Sihtasutus (EAS) tänavu turismi edendamiseks jagas.
Täna, kui linn sõlmib Harju tänava kruntide omanikega ostu-müügilepingu, kaaluvad volikogu opositsioonierakonnad võimalust vaidlustada halduskohtus volikogu otsus omandada need kinnistud 150 miljoni krooni eest.
Saarte ja mandri vahel veavad reisijaid ka järgmised kümme aastat Saaremaa ärimehe Vjatšeslav Leedo laevad, sest komisjon valis praamikonkursi võitjaks Saaremaa Laevakompanii tütarfirma Väinamere Liinid OÜ.
Viljandi linnapea, kohalike ettevõtjate ning hokiliidu juhi ühisel nõul ja jõul võib vahepeal unarusse vajunud jäähalli idee lõpuks siiski teoks saada.
URL: http://www.aripaev.ee/uudised/2006/03/17/Ulevaade_tanastest_ajalehtedest